રાજકોટઃ સનશાઇન કોલેજ પોતાના વિદ્યાર્થીઓની સાથે સાથે અન્ય શૈક્ષણિક સંસ્થાઓના વિદ્યાર્થીઓને પણ લાભ મળે તેવા નિતનવા પ્રોગ્રામો અવિરતપર્ણે કરતી રહે છે. જેમા આ વર્ષની શરૂઆતમાં એમ.સી.એ વિભાગ દ્વારા આઇ.ટી. મહોત્સવનું આયોજન કરેલું હતું. આ પ્રોગ્રામમાં સૌરાષ્ટ્ર, ગુજરાત તેમજ રાજકોટની ૩૦ થી વધારે કોલેજોમાંથી ૪૦૦ થી વધારે વિદ્યાર્થીઓએ વિવિધ સ્પર્ધાઓમાં ઉમળકાભેર ભાગ લીધેલ હતો. બ્લાઇન્ડ કોડિગ, કોડ અરેન્જમેન્ટ, લોગો મેકિંગ, એડ મેકિંગ, આ.ટી. કવીઝ જેવી ટેકનીકલ સ્પર્ધાઓ તેમજ ટેક રંગાવલી, બેસ્ટ આઉટ ઓફ આ.ટી. વેસ્ટ, પોસ્ટર પ્રેઝન્ટેશન, વકતૃત્વ સ્પર્ધા, તેમજ સ્ટાર્ટપ આઇડીયા જેવી નોન ટેકનીકલ સ્પર્ધાના અંતમાં એક ટેલેન્ટ શોનું આયોજન કરવામાં આવેલુ હતું.